Miracle in Miami

Miracle in Miami eller Miami Miracle var et play i amerikansk fotball som fant sted på slutten av en kamp mellom Miami Dolphins og New England Patriots den 9. desember 2018. Det var den første gang i National Football Leagues historie at en walk-off kampvinnende touchdown involverte flere sidelengs pasninger, og den første touchdownen som kom etter flere sidelengs pasninger siden River City Relay i desember 2003. Etter kampen ble playet kjent som flere navn, men oftest som «Miami Miracle» og «Miracle in Miami». Playet vant Bridgestone Performance Play of the Year Award under de 8. årlige NFL Honors den 2. februar.


== Bakgrunn ==
Det er ikke uvanlig med desperate forsøk på sidelengs pasninger i amerikansk fotball. I det 21. århundret hadde kun ett lag klart å score en touchdown etter en sidelengs pasning på slutten av kamp i NFL. Det skjedde i River City Relay den 21. desember 2003, hvor New Orleans Saints fullførte tre sidelengs pasninger som endte i en 75-yard touchdown av Jerome Pathon mot Jacksonville Jaguars. Saints' kicker, John Carney, bommet derimot på ekstrapoenget, som resulterte i at Saints tapte kampen 20–19.
Før kampen ledet Patriots AFC East med et sammenlagtresultat på 9–3, mens Dolphin hadde et sammenlagtresultat på 6–6. En seier for Patriots ville sikret dem en tiende divisjonstittel på rad. Etter at Patriots startet med en scoring byttet lagene ledelsen åtte ganger, men Patriots' kicker Stephen Gostkowski bommet både på et ekstrapoeng og et field goal. Med 16 sekunder igjen av kampen scoret han et field goal som økte Patriots' ledelse til 33–28.


== Playet ==
Dolphins trengte fem poeng med kun syv sekunder igjen av kampen, og hadde ballen på egen 31-yard linje. Quarterback Ryan Tannehill kastet en pasning over midten som ble tatt imot av wide receiver Kenny Stills, som kastet ballen sidelengs til høyre hvor DeVante Parker tok imot den rundt midtbanen. Parker kastet så ballen til running back Kenyan Drake, som løp 52 yards for en touchdown og sikret en 34–33 seier for Miami. Dolphins valgte å ikke sparke ekstrapoenget, som var tillatt etter en regelendring før sesongen som kom etter Minneapolis Miracle.
En av de viktige komponentene i playet var at Dolphins' left guard Ted Larsen fulgte playet 40 yards ned banen og blokkerte Patriots' Patrick Chung, som var på vei til å takle Drake.


== Box score ==


== Kommentatorenes reaksjoner ==
Kommentatorene Ian Eagle og Dan Fouts dekket kampen for CBS. Eagle og Fouts var også kommentatorene for en lignende situasjon, Miami at Pittsburgh fem år tidligere, da Steelers forsøkte et lignende play og så ut til å ha klart det, før Antonio Brown tråkket over sidelinjen på Miami's 13-yard linje.
Eagles reaksjon under playet::Seven seconds left. Tannehill will throw it... and this will end it after the shovel. Or will it? Miami running around. Circling. Oh look out! Gronkowski! Didn't have the angle! Touchdown! Oh ho Kenyan Drake! A miracle! Miraculous in Miami! Stills... to Parker, to Drake! A lateral... heard 'round the world! 
Dolphins' radiokommentatorer Jimmy Cefalo, Bob Griese og Joe Rose:Tannehill. Last shot. Back to throw. They throw it down, they try to pitch it, and they do. To Parker, Parker pitches it, and it's Drake. DRAKE! 30, 20, GRONKOWSKI'S GONNA TACKLE! OH! THAT'S IT! HE GOES INTO THE END ZONE! TOUCHDOWN! UNBELIEVABLE! ARE YOU KIDDING ME? THAT IS UNBELIEVABLE! I DON'T BELIEVE WHAT I JUST SAW! There are no flags and the game is over!
Patriots' radiokommentatorer Bob Socci og Scott Zolak:Tannehill throws down the middle caught by Stills, laterals, back to Butler. (sic) Or rather Parker, who flips it to Drake, he runs across the 40 of New England, angling inside to the 30, 25, 20, 15, 10, He's gonna win the footrace to the end zone! The Dolphins are going to win it! On the lateral! Once then twice! And Drake takes it in! And the Patriots stand stunned in disbelief! 


== Reaksjoner ==
Patriots' hovedtrener Bill Belichick ble kritisert for å ha erstattet safety Devin McCourty med tight end Rob Gronkowski, som bommet på den siste taklingen før Drake scoret en touchdown. De pensjonerte tidligere Patriots-spillerne Rodney Harrison og Tedy Bruschi, samt McCourty og Patriots' safety Duron Harmon, argumenterte at sidne Dolphins var for langt borte fra målsonen for å forsøke en vanlig Hail Mary-pasning burde Gronkowski, som vanligvis ble brukt for å forsvare mot lange pasninger sent i kamper, ikke erstattet en defensive back på playet.Belichicks nå kjente kommentar, «Nobody died», kom fra pressekonferansen etter kampen. Han svarte på et spørsmål fra reporterne med, «Look it's the National Football League. Nobody died. Gotta big game against Pittsburgh this week.»


== Ettervirkninger ==
Etter seieren va Miami 7–6 i sesongen, og konkurrerte fremdeles for en plass i sluttspillet og divisjonstittelen i AFC East. For Patriots hindret nederlaget dem i å sikre divisjonstittelen i AFC East, men de beholdt ledelsen i divisjonen.
Playet endte opp med å ha lite effekt på selve sesongen da Dolphins tapte alle sine gjenværende kamper og avsluttet sesongen 7–9 og gikk glipp av sluttspillet for andre år på rad. Patriots endte opp med å sikre divisjonstittelen for tiende år på rad med en sesongresultat på 11–5, og selv om nederlaget hindret dem i å sikre første seed i AFC endte sesongen eventuelt med en seier over Los Angeles Rams i Super Bowl LIII. Etter kampen sa Patriots' quarterback Tom rady at han ikke så på kampen mot Miami som et nederlag.Det var også den siste seieren for Dolphins’ hovedtrener Adam Gase som fikk sparken etter sesongen, og quarterback Ryan Tannehill som ble byttet til Tennessee Titans. Patriots’ Brian Flores ble ansatt som Gases erstatning og ledet Miami til en uventet seier over New England i sin første sesong som sørget for at Patriots gikk fra andre til tredje seed.Fire år senere, den 18. desember 2022, forsøkte Patriots å vinne en kamp mot Las Vegas Raiders med en sidelengs pasning da kampen stod uavgjort, men endte opp med å kaste en interception som gav Raiders en kampvinnende touchdown. Patriots ble kritisert for playet, og noen eksperter, som USA Today Sports’ Charles Curtis, sammenlignet playet med Butt Fumble og Colts Catastrophe.


== Dommere ==
Referee: Pete Morelli (#135)
Umpire: Steve Woods (#54)
Down Judge: Steve Stelljes (#22)
Line Judge: Jeff Seeman (#45)
Back Judge: Keith Ferguson (#61)
Side Judge: Boris Cheek (#41)
Field Judge: Anthony Jeffries (#36)
Replay Official: Brian Matoren


== Se også ==
Rivaliseringen mellom Dolphins og Patriots
Hook and lateral
Lunatic Lateral


== Referanser ==


== Eksterne lenker ==
Miracle in Miami på YouTube (via NFLs kanal på YouTube)